text: Esbjerg: OB fortjente at vinde
  01 december 2012 kl. 18.25
  Sejren på 3-0 til OB var helt fortjent, mener Esbjergs træner Jess Thorup, der er utilfreds med anden halvleg.
  Efter en knap så spændende første halveg sad OB på det meste af spillet i kampen mod Esbjerg, som fynboerne vandt 3-0 efter tre mål i anden halveg.
  Selvom Esbjerg-træner Jess Thorup ærgrer sig, mener han, at OB fortjente at vinde.
  - De åbner ballet med en scoring, hvor vi ikke helt var skarpe nok i den anden ende. Som det udvikler sig, er det fortjent, at OB vinder, men jeg er ikke tilfreds i anden halveg, siger Jess Thorup til TV2 Sport.
  Det blev Esbjergs manglende skarphed, der afgjorde kampen til OB's fordel.
  - Jeg synes egentlig, det så okay ud med at vinde bolde, men vi var ikke farlige nok, og der var OB mere skarpe specielt på dødbolde, siger han.
  Udeholdets Steffen Ernemann mener, at den manglende vilje til sejr også havde noget at sige i nederlaget til fynboerne.
  - Jeg synes, vi spiller en god første halveg. Men vi giver os ikke fuldt ud i nærkampene, og det afgør kampen.
  - Vi løber ikke de ekstra meter, som vi har gjort i de forrige kampe, og det er ikke godt nok i dag, siger Steffen Ernemann til TV2 Sport.
  Efter kampens resultat var det slut med Esbjergs flotte stime, hvor de kun har indkasseret otte mål i holdets første ni udekampe i denne sæson.
  - Nu sluttede denne stime i et kort øjeblik. Men nu skal vi til Randers, og der skal vi have en sejr. Og sådan er det, siger Jess Thorup.
  Oprykkerne fra Esbjerg ligger dermed fortsat på 9.-pladsen faretruende tæt på nedrykningsstregen.
  